Käsipall - Kuristiku sport
Kuristiku sport
Mänguväljak on 40 X 20 m ristkülik, mis koosneb kahest väravaalast ning mängualast ja mida peab ümbritsema külgjoonte taga vähemalt meetrilaiune ja väravajoonte taga 2 m laiune ohuala turvatsoon/ohutustsoon. Väravate sisekõrgus on 2 m ja siselaius 3 m.
Vabaviskejoon (9 m joon) on katkendjoon, mille jooneosad ja joonevahed on 15 cm pikkused. Vabaviskejoon tõmmatakse paralleelselt väravaalajoonega sellest 3 m kaugusele. Seitsme meetri karistusviske joon on 1 m pikkune.
Nii mehed kui ka naised mängivad kaks 30-minutilist poolaega. Mängu vaheaeg kestab kümme minutit.
Pall on valmistatud nahast või tehismaterjalist(palli pind ei tohi olla libe). Meeste palli ümbermõõt on 58-60 cm ja ta kaalub 425-475 g, naiste pall on väiksem: läbimõõt 54-56 cm, kaal 325-400 (375)g.
Pall peab olema ümmargune, tema pealispind ei tohi olla läikiv ega libe. Igas mängus peab olema kasutada kaks määrustekohast palli.
Võistkond koosneb 14 (16)mängijast. Korraga võib väljakul viibida kuni seitse mängijat. Ülejäänud on vahetusmängijad, neist üks on varuväravavaht.
Võistkonnal peab kogu mängu kestel olema väljakul üks mängija, kes täidab väravavahi kohustusi. Väravavaht peab võistkonnakaaslastest riietuselt erinema ja ta kannab tavaliselt seljal numbrit kas 1, 12 või 16(kuid need numbrid ei ole kohustuslikud). Väravavahi kohustusi täitev mängija võib igal mängu hetkel asuda väljakumängija kohale. Väravavaht võib visata oma värava alalt palli teise väravasse.
Mängu alustamisel peab võistkonnal olema väljakul vähemalt viis mängijat. Vahetusmängijad võivad mängu lülituda igal mänguhetkel ja korduvalt ega pea sellest ajamõõtjale ega sekretärile teatama.
Mängijad kannavad numbreid 1-st 20-ni(99-ni). Iga võistkonna kapten peab võistlussärgi varrukal õlavarre ümber kandma 4 cm laiust sidet, mis värvilt erineb võistlusriietusest.
Eesti Käsipalliliit